Chlotar 1.
Store norske leksikon,Historie,Verdens historie og samtidshistorie,Europa,Frankrikes historie
Chlotar 1. var konge av det frankiske rike. Han hersket over den nordlige delen fra 511 og over hele riket fra 558 til sin død i 561. Han tilhørte merovingerslekten og var sønn av Chlodvig.
Etter Chlodvigs død i 511 ble det frankiske rike delt og Chlotar ble konge over den nordlige delen av riket i Soissons. Han utvidet sitt opprinnelige rike kraftig gjennom arv og krig. I 531 førte han krig mot Thüringen, som ble annektert til det frankiske rike. I 534 erobret han Burgund og i 537 Provence. I 558 ble han enehersker over alt frankisk land. Etter hans død ble riket delt igjen mellom hans fire sønner. Les mer i Store norske leksikon merovingere frankere Frankerriket Frankrikes historie – merovingertiden (482-751)